Public procurement notice: Contract Notice
Published: 2025-10-22
Buyer: ΔΗΜΟΣ ΑΘΗΝΑΙΩΝ
Country: GR
Region: EL303
Contract type: Works
Procedure: Open procedure
CPV classification: 45233141: Road-maintenance work | 45233142: Road-repair work
Estimated value: 19354838.71 EUR
Submission deadline: 2025-12-04

Technical requirements: Η παρούσα δημόσια σύμβαση έργου αφορά τη μεγάλης κλίμακας εκτέλεση εργασιών κύριας συντήρησης και ανακατασκευής της ασφαλτικής στρώσης κυκλοφορίας του οδοστρώματος στο οδικό δίκτυο και των 7 Δημοτικών Κοινοτήτων του Δήμου Αθηναίων, η οποία είτε από φυσική φθορά (γήρανση υλικών, καιρικές συνθήκες, κόπωση υλικών από την κυκλοφορία) είτε από κακοτεχνίες προηγούμενων επεμβάσεων (Ο.Κ.Ω. κλπ) έχει καταστεί μη λειτουργική και σε αρκετά σημεία ακόμη κι επικίνδυνη για την ασφαλή διέλευση των πεζών και των πάσης φύσεως οχημάτων. 
Οι εργασίες περιλαμβάνουν  φρεζάρισμα του υφιστάμενου ασφαλτικού οδοστρώματος σύμφωνα με τις εντολές της επίβλεψης μέχρι τη στάθμη που απαιτείται, διάστρωση ισοπεδωτικής στρώσης εφόσον απαιτηθεί, ασφαλτική συγκολλητική επάλειψη και επίστρωση ασφαλτικής στρώσης κυκλοφορίας αστικής οδού 5 cm, είτε αντιολισθηρής ασφαλτικής στρώσης πυκνής σύνθεσης με κοινή άσφαλτο, συμπυκνωμένου πάχους 4 cm, εφόσον η επάρκεια της φέρουσας ικανότητας του υποκείμενου οδοστρώματος και η ομαλότητα της επιφάνειας του το επιτρέπει, καθώς και ολική ανακατασκευή οδοστρώματος, όπου απαιτηθεί. Επίσης προβλέπεται η προσαρμογή πάσης φύσεως φρεατίων και εσχαρών υδροσυλλογής με την τελική στάθμη, την κατά μήκος κλίση και επίκλιση του καταστρώματος της οδού, η αποκατάσταση και ανανέωση της οριζόντιας σήμανσης (διαγράμμιση), καθώς και ο καθαρισμός των παρακείμενων φρεατίων υδροσυλλογής ομβρίων των προς συντήρηση οδών. Επισημαίνεται ότι στο αντικείμενο του έργου περιλαμβάνεται η οριζόντια σήμανση (διαγράμμιση οδοστρώματος) κάθε είδους και σε οποιαδήποτε οδό υποδειχθεί από την επίβλεψη, ακόμα και εκτός των οδών που συντηρούνται με την παρούσα μελέτη και αναφέρονται στον πίνακα εργασιών.
Σε σημεία που θα υποδείξει η επίβλεψη, θα κατασκευαστούν ασφαλτικοί τάπητες που θα έχουν πρόσθετες ιδιότητες, φιλικές προς το περιβάλλον (ασφαλτικοί τάπητες με χρήση τροποποιημένης ασφάλτου με πούδρα ανακυκλωμένου τρίμματος ελαστικών,  ασφαλτικοί τάπητες με χρήση σκληρής ασφάλτου, έγχρωμοι ασφαλτικοί τάπητες με προσθήκη ειδικών πιγμέντων και σταμπωτοί ασφαλτικοί τάπητες).
Για την συμμετοχή στον διαγωνισμό απαιτείται η κατάθεση από τους συμμετέχοντες οικονομικούς φορείς, κατά τους όρους της παρ. 1 του άρθρου 72 του ν. 4412/2016, εγγυητικής επιστολής συμμετοχής, που ανέρχεται στο ποσό των τριακοσίων ογδόντα επτά χιλιάδων ενενήντα έξι ευρώ και εβδομήντα επτά λεπτών (387.096,77 ευρώ).  (συμπληρώνεται αριθμητικώς και ολογράφως).
Οι εγγυητικές επιστολές συμμετοχής περιλαμβάνουν κατ’ ελάχιστον τα ακόλουθα στοιχεία:
α) την ημερομηνία έκδοσης,
β) τον εκδότη,
γ) την αναθέτουσα αρχή ή τον κύριο του έργου ή το φορέα κατασκευής του έργου ΔΗΜΟΣ ΑΘΗΝΑΙΩΝ ,  προς τον οποίο απευθύνονται,
δ) τον αριθμό της εγγύησης,
ε) το ποσό που καλύπτει η εγγύηση,
στ) την πλήρη επωνυμία, τον Α.Φ.Μ. και τη διεύθυνση του οικονομικού φορέα υπέρ του οποίου εκδίδεται η εγγύηση (στην περίπτωση ένωσης αναγράφονται όλα τα παραπάνω για κάθε μέλος της ένωσης),
ζ) τους όρους ότι: αα) η εγγύηση παρέχεται ανέκκλητα και ανεπιφύλακτα, ο δε εκδότης παραιτείται του δικαιώματος της διαιρέσεως και της διζήσεως, και ββ) ότι σε περίπτωση κατάπτωσης αυτής, το ποσό της κατάπτωσης υπόκειται στο εκάστοτε ισχύον τέλος χαρτοσήμου. (Η υποπερ. αα΄ δεν εφαρμόζεται για τις εγγυήσεις που παρέχονται με γραμμάτιο του Ταμείου Παρακαταθηκών και Δανείων).
η) τα στοιχεία της διακήρυξης (αριθμός, έτος, τίτλος έργου) και την  καταληκτική ημερομηνία υποβολής προσφορών,
θ) την ημερομηνία λήξης ή τον χρόνο ισχύος της εγγύησης,
ι) την ανάληψη υποχρέωσης από τον εκδότη της εγγύησης να καταβάλει το ποσό της εγγύησης ολικά ή μερικά εντός πέντε (5) ημερών μετά από απλή έγγραφη ειδοποίηση εκείνου προς τον οποίο απευθύνεται.
Κάθε ενδιαφερόμενος, ο οποίος έχει ή είχε συμφέρον να του ανατεθεί η συγκεκριμένη δημόσια σύμβαση και έχει υποστεί ή ενδέχεται να υποστεί ζημία από εκτελεστή πράξη ή παράλειψη της αναθέτουσας αρχής κατά παράβαση της ευρωπαϊκής ενωσιακής ή εσωτερικής νομοθεσίας στον τομέα των δημοσίων συμβάσεων, έχει δικαίωμα να προσφύγει στην Ενιαία Αρχή Δημόσιων Συμβάσεων (Ε.Α.ΔΗ.ΣΥ.), σύμφωνα με τα ειδικότερα οριζόμενα στα άρθρα 345επ. Ν. 4412/2016 όπως τροποποιήθηκε συμπληρώθηκε και ισχύει. Σε περίπτωση προσφυγής κατά πράξης της αναθέτουσας αρχής, η προθεσμία για την άσκηση της προδικαστικής προσφυγής είναι:
(α) δέκα (10) ημέρες από την κοινοποίηση της προσβαλλόμενης πράξης στον ενδιαφερόμενο οικονομικό φορέα αν η πράξη κοινοποιήθηκε με ηλεκτρονικά μέσα ή τηλεομοιοτυπία ή 
(β) δεκαπέντε (15) ημέρες από την κοινοποίηση της προσβαλλόμενης πράξης σε αυτόν αν χρησιμοποιήθηκαν άλλα μέσα επικοινωνίας, άλλως  
(γ) δέκα (10) ημέρες από την πλήρη, πραγματική ή τεκμαιρόμενη, γνώση της πράξης που βλάπτει τα συμφέροντα του ενδιαφερόμενου οικονομικού φορέα. Ειδικά για την άσκηση προσφυγής κατά προκήρυξης, η πλήρης γνώση αυτής τεκμαίρεται μετά την πάροδο δεκαπέντε (15) ημερών από τη δημοσίευση στο ΚΗΜΔΗΣ.
Έργο που αφορά στην  εκτέλεση μεγάλης κλίμακας  εργασιών κύριας συντήρησης και ανακατασκευής της ασφαλτικής στρώσης κυκλοφορίας του οδοστρώματος στο οδικό δίκτυο και των 7 Δημοτικών Κοινοτήτων του Δήμου Αθηναίων καθώς και η οριζόντια σήμανση (διαγράμμιση οδοστρώματος) κάθε είδους και σε οποιαδήποτε οδό υποδειχθεί από την επίβλεψη, ακόμα και εκτός των οδών που συντηρούνται με την παρούσα μελέτη και αναφέρονται στον πίνακα εργασιών.
Το έργο θα υλοποιηθεί στο οδικό δίκτυο και των επτά Δημοτικών Κοινοτήτων του Δήμου Αθηναίων. Θα αντιμετωπίζονται κατά σειρά προτεραιότητας οι πλέον επείγουσες ανάγκες αποκατάστασης με κριτήριο την κυκλοφοριακή ασφάλεια, τη λειτουργικότητα και την πιθανή άρση της επικινδυνότητας μέχρι εξαντλήσεως της πίστωσης. Η σειρά προτεραιότητας εκτέλεσης των εργασιών θα αποφασίζεται από τη Διευθύνουσα Υπηρεσία, αμέσως μετά την υπογραφή της σύμβασης


Winner: Publications Office of the European Union